डॉ. बॉल्ट्ज़, हमसे फिर से मिलने के लिए धन्यवाद।
हम उस पाँचवे दिन, एक सितंबर पर फिर से ध्यान देना चाहते हैं।
हम सब मर जाएँगे।
चारों ओर जैसे अराजकता फैली हुई थी।
किसी को नहीं पता था क्या हो रहा है। किसी की कोई ज़िम्मेदारी नहीं थी।
और ऐसे निर्णय लिए गए जो नहीं लिए जाने चाहिए थे।
हमें अपने लोगों की संख्या कम करनी होगी
और मुझे लगता है अगले दल के साथ तुम्हें भी चले जाना चाहिए।
चला जाऊँ?
सूज़न, मैं नहीं जा सकता। मैं एक डॉक्टर हूँ।
डॉक्टर अपने मरीज़ों का ध्यान रखते हैं।
होरेस, हममें से कोई भी और कुछ नहीं कर सकता।
मुझे उसी समय वहाँ से जाने के लिए तैयार होने को कहा गया।
कि मुझे एक बचाव के लिए आई नाव पर भेजा जाएगा।
मुझे उसके लिए बहुत ज़्यादा अपराध बोध है।
कि मैं एकदम अंत तक क्यों नहीं रुका।
असली बहादुरी होती, यह याद रखना कि हम डॉक्टर क्यों बने,
और हालात चाहे कितने भी बुरे क्यों न थे,
अपनी शपथ के मुताबिक काम करना, "किसी का नुकसान मत करो।"
पर उस सारी आपा-धापी में, लोगों ने बस भुला दिया कि वे कौन थे।
और एक अंधेरा सा जैसे उमड़ कर आया और उसने सब कुछ ढँक लिया।
मतलब, उसने सब कुछ ढँक लिया।
पानी में घुसकर चलो
फ़ाइव डेज़ ऐट मेमोरियल
पानी में घुसकर चलो, बच्चों
पानी में घुसकर चलो
पानी में घुसकर चलो, बच्चों
पानी में घुसकर चलो
ईश्वर इस पानी पर मुसीबत लाने वाला है
आदमी नदी के पास गया
आदमी नदी के पास गया, प्रभु
आदमी नदी के पास गया
वहाँ पर प्रार्थना करने गया
पानी में घुसकर चलो
पानी में घुसकर चलो, बच्चों
शेरी फ़िंक की पुस्तक पर आधारित
पानी में घुसकर चलो
ईश्वर इस पानी पर मुसीबत लाने वाला है
क़यामत का दिन
बैटन रूज
तूफ़ान कैटरीना के 11 महीने बाद
18 जुलाई, 2006
आप सब को नमस्ते।
मैमोरियल अस्पताल, न्यू ओर्लियन्स में एक अस्पताल है।
यह एक बहुत बड़ा अस्पताल है और काफ़ी पुराना है।
उस अस्पताल के अंदर लेकसाइड नामक एक छोटा अस्पताल है।
लाइफ़केयर।
लाइफ़केयर। लाइफ़केयर में गहन देखभाल वाले मरीज़ आते हैं
जिनमें से कुछ को, कहा जा रहा है, घातक इन्जेक्शन देकर मार डाला गया।
डॉ. ऐना पो और दो नर्सों, शेरी लैन्ड्री और लोरी बुडो को
दूसरी डिग्री की हत्या के चार आरोपों में गिरफ़्तार किया गया है।
चार मरीज़ों को मॉर्फ़ीन और "मैज़डोलोम" के इन्जेक्शन दिए गए।
मिडाज़ोलैम।
मिडाज़ोलैम, जिसे वैसे वर्सेड के नाम से जाना जाता है।
अब, इनमें से कोई भी दवाई आपको मार सकती है
पर जब आप इन्हें मिला देते हैं तो एक घातक मिश्रण बनता है।
इन चिकित्सा पेशेवरों ने शायद सोचा कि वे भगवान हैं।
उन्हें ऐसे लोगों की सुरक्षा की ज़िम्मेदारी सौंपी गई थी जिन्हें मदद की ज़रूरत थी।
यह कोई दया मृत्यु नहीं है। यह सीधी-सादी हत्या है।
यह केस अब
ओर्लियन्स पैरिश के जिला अटॉर्नी, ऐडी जॉर्डन के कार्यालय में जाएगा,
जो निर्णय लेंगे कि ग्रैंड जूरी से हत्या के अभियोग प्राप्त करने की कोशिश की जाए या न।
धन्यवाद।
मंगलवार को तूफ़ान कैटरीना का एक और प्रभाव...
अस्पताल की मौतें
एक डॉक्टर और दो नर्सों पर हत्या का आरोप लगाया गया है।
...पर आरोप लगा है कि उन्होंने न्यू ओर्लियन्स के मैमोरियल अस्पताल में
चार मरीज़ों की हत्या की है।
रिचर्ड टी. सिमन्स जूनियर वकील
किस तरह का कानून ऐसे डॉक्टरों और नर्सों के पीछे पड़ता है
जो संकट के समय अपने काम पर डटे रहे?
अटॉर्नी जनरल के कार्यालय ने तीन ईमानदार चिकित्सा पेशवरों को गिरफ़्तार कर लिया है
ताकि वह मीडिया में तमाशा करके अपनी प्रतिष्ठा बढ़ा सके।
क्या आपकी मुवक्किल, डॉ. पो, बेक़सूर है?
हाँ। निस्संदेह। बिल्कुल।
कोई आपराधिक हरकत नहीं हुई है।
यह देखिए, यह हलफ़नामा देख रहे हैं?
यह केवल एक काग़ज़ का टुकड़ा है जिस पर कुछ आरोप लिखे गए हैं
और हर काग़ज़ के टुकड़े की तरह, इसके भी दो पहलू हैं।
यहाँ कोई कारण नहीं है और कोई हत्या नहीं हुई है।
मैं क्या करूँगी, विन्स?
मैं बाहर कैसे जा सकती हूँ? लोग मेरे बारे में क्या सोचेंगे?
वे क्या सोचेंगे...
वे सोचेंगे कि तुम पर झूठा इल्ज़ाम लगाकर तुम्हें तंग किया जा रहा है, जो कि सच में हो रहा है।
हाँ, हैलो?
नहीं, वह यहाँ नहीं है।
क्या कहा?
हाँ, इससे कोई फ़र्क नहीं पड़ता कि मैं कौन हूँ। अच्छा?
नहीं बता सकता।
पता है क्या? मैं इसका प्लग ही निकाल देता हूँ।
वहाँ बाहर छः-सात लोग अभी भी छिप कर बैठे हैं।
यक़ीन नहीं होता। -यह किसी भयानक सपने जैसा है।
मतलब, मुझे अपना पासपोर्ट जमा करवाना होगा।
हमें गुरुवार तक ज़मानत के 100,000 डॉलर लेकर पहुँचना है
नहीं तो वे वापस मुझे जेल में डाल देंगे।
मुझे यक़ीन नहीं हो रहा कि यह सब सच में हो रहा है।
मेरा तो बंद है। उन्होंने तुम्हारा नंबर ढूँढ लिया?
हैलो। -विन्स, डैन नस बोल रहा हूँ। कैसे हो तुम?
हैलो, डैन। सच कहूँ तो जितना हो सकता है, उतना अच्छा हाल है।
सुनो, मैं ऐना से बात करना चाहता था।
हाँ। ठीक है। ज़रा एक मिनट रुकना।
हैलो, डैन।
डैन नस, एमडी, एफ़एसीएस
ऐना, मुझे बहुत अफ़सोस है।
जो हो रहा है, जो वे लोग तुम्हारे साथ कर रहे हैं, उससे मुझे बहुत बुरा लग रहा है।
सब लोग तुम्हारी ओर हैं और लोग पूछ रहे हैं कि वे क्या कर सकते हैं।
यह सुनकर बहुत तसल्ली मिली।
तो, मेरा एक सुझाव है। मैं तुम्हारे लिए एक कानूनी रक्षा कोष बनाना चाहता हूँ।
डैन, इसकी ज़रूरत नहीं है।
हाँ, है। थोड़ा व्यावहारिक बनो। तुम्हें पैसों की ज़रूरत पड़ेगी।
और सब लोग मदद करना चाहते हैं।
तुम कितना सोचते हो।
ऐसा मत कहो।
कि कुछ चिड़चिड़े लोग ऐसे बेकार के आरोप लगा सकते हैं।
और फिर अचानक यह पूरी चीज़
एक बेतुकी सनसनीख़ेज़ राष्ट्रीय ख़बर बन जाती है?
जैसा मैंने कहा, मुझे बहुत बुरा लग रहा है।
मैं बता नहीं सकती तुम्हारे इस फ़ोन और तुम्हारे समर्थन के लिए मैं तुम्हारी कितनी आभारी हूँ।
बेशक़। तुम्हारे लिए हम सब यहाँ हैं।
तो, लड़ाई शुरू हो गई है।
हमने इतना काम किया और फ़ॉती नाम तक सही नहीं बोल सकता।
हाँ। अब महत्व सिर्फ़ इस चीज़ का है कि न्यू ओर्लियन्स का जिला अटॉर्नी क्या करता है।
उसके बारे में क्या जानते हो तुम?
मुझे ठीक तरह पता नहीं है कि ऐडी जॉर्डन इसके बारे में क्या सोचता है।
बढ़िया।
हमें पूरी कोशिश करनी होगी कि वह इस केस को मना ही न कर पाए।
पहली चीज़ कोई भी जिला अटॉर्नी यह जानना चाहेगा कि विशेषज्ञों की इन मौतों के बारे में क्या राय है।
तो हम वहाँ पर ध्यान देंगे, फ़ॉरेन्सिक सबूतों पर।
कॉरोनर का कार्यालय
मेरा वादा था कि परामर्श के लिए आने पर एक शाम मज़े करवाऊँगा।
तो मैंने गालाटोआर में एक टेबल ली है।
फिर देखते हैं इसके बाद हम क्या करते हैं।
पैथॉलोजिस्ट डॉक्टरों का एक दल बार में घूमने निकला है।
इससे बेहतर तो कुछ हो ही नहीं सकता।
तो, बुच, जिला अटॉर्नी इस मीटिंग में आ रहा है या नहीं?
ऐडी जॉर्डन को मीटिंग के बारे में पता है।
चलो, हम शुरू करते हैं। वह आएगा तो उसे बता देंगे क्या हुआ।
रॉबर्ट, तुम शुरू करना चाहोगे?
ज़रूर। तो मेरी लैब ने 41 लाशों के ऊतकों के नमूनों की जाँच की।
उनमें से 23 में मॉर्फ़ीन या मिडाज़ोलैम या दोनों मिली हैं।
अच्छा, ठीक है, उनके स्तरों के बारे में तुम्हारा क्या विश्लेषण है?
मुझे तो दवाइयों की मात्रा बहुत ज़्यादा लगी।
वह एकदम तुम्हारा ध्यान खींचती है।
तो, लाशों की हालत देखते हुए, क्या तुम्हें लगता है तुम्हारी जाँच के नतीजे मान्य होंगे?
बिल्कुल। हाँ, मुझे ऐसा लगता है।
ठीक है, फिर। एक-एक करके सभी मरीज़ों की बात करते हैं।
ऐलिस हट्ज़्लर, लाइफ़केयर की 90 वर्षीय मरीज़ जिसका निमोनिया का इलाज हो रहा था।
बुधवार रात को, उन्हें कोई दर्द या तक़लीफ़ होने की शिकायत दर्ज नहीं की गई,
जिसके लिए उन्हें यह दवाइयाँ देनी पड़तीं।
फिर भी गुरुवार दोपहर को वह गुज़र चुकी थीं।
और उनके जिगर, दिमाग़ और माँसपेशियों के ऊतकों में मॉर्फ़ीन और मिडाज़ोलैम थी।
जिसमें से कोई उन्हें देने को नहीं कहा गया था। -अब, इन नतीजों को देखकर,
मेरा विश्लेषण है, माइकल, मुझे बताना अगर तुम सहमत हो, कि यह हत्या है।
मैं सहमत हूँ।
रोज़ सैवुआ।
दोनों दवाइयाँ मौजूद हैं, कोई चिकित्सीय ज़रूरत इंगित नहीं। हत्या।
मैं सहमत हूँ। -विल्डा मक्मैनस।
हत्या।
ऐमेट ऐवरेट।
पता चला है, इस मरीज़ को पता था क्या हो रहा है, यह होश में था और सचेत था।
दोनों में से कोई दवाई इसके लिए लिखी नहीं गई थी।
हत्या। -मैं सहमत हूँ।
हत्या
माफ़ करना मुझे देर हो गई।
तुम कौन हो? -मैं सहायक जिला अटॉर्नी हूँ।
माइकल मोरालेस। तुम कौन हो?
मैं बुच शेफ़र हूँ। यह वर्जीनिया राइडर है। हम अटॉर्नी जनरल के कार्यालय से हैं।
ऐडी जॉर्डन कहाँ है? -मैं उनकी तरफ़ से आया हूँ।
जिला अटॉर्नी के पास 20 से ज़्यादा संभावित हत्याओं की जाँच करने से ज़्यादा ज़रूरी काम है?
इस केस का मैं प्रमुख अभियोक्ता हूँ।
तुम्हें कुछ बताना है तो मैं सुनने को तैयार हूँ।
श्री मोरालेस, क्या हम एक मिनट अकेले में बात कर सकते हैं?
श्री मोरालेस, मुझे यक़ीन है आप सहमत होंगे
कि इस केस में टॉक्सीकॉलोजो रिपोर्ट बहुत महत्वपूर्ण हैं।
ज़ाहिर बात है।
हमने शहर के कॉरोनर, दो बाहर के फ़ॉरेन्सिक पैथॉलोजी विशेषज्ञ
और देश की एक सर्वोच्च लैब के निदेशक को बुलाया है
और ये सब लोग सबूतों की जाँच करने के लिए ख़ास विमान से यहाँ आए हैं।
मेरे विचार में ऐडी जॉर्डन को यहाँ आना चाहिए।
अटॉर्नी जनरल जानते थे कि इस केस में हमें मुकदमा चलाना होगा
पर उन्होंने हमें इसमें शामिल नहीं किया।
पर यह हमारा केस है
और हम तय करेंगे इसे कैसे चलाना है।
तो तुम्हें लगता है इस केस में जिला अटॉर्नी को पूरा ध्यान देने की ज़रूरत नहीं है?
इस शहर की हर मौत पर हम पूरा ध्यान देते हैं।
पर ये कोई सामान्य हत्याएँ नहीं हैं।
देखो, मैं 27 साल से तुम्हारी तरह एक अभियोक्ता रह चुका हूँ।
और मैं बता सकता हूँ कि हमने तुम्हारे लिए एक बहुत अच्छा केस तैयार किया है। एक पुख़्ता केस।
और यह मैं तय करूँगा कि यह सच है या नहीं।
तुम वापस अंदर जाने को तैयार हो?
मुझे हमारे और सहायक जिला अटॉर्नी मोरालेस के जोश में अंतर नज़र आ रहा है।
सच में?
क्या अभी भी कोई उन जाँचकर्ताओं से बात कर रहा है?
बिना किसी सम्मन या टेनेट के वकील के तो नहीं।
आशा है अब और कोई उनसे कुछ नहीं कहेगा।
अगर तुम मेरे पूछने का बुरा न मानो तो,
स्टाफ़ को जाँचकर्ताओं से बात क्यों नहीं करनी चाहिए?
अगर उन्होंने कुछ ग़लत नहीं किया है तो उन्हें चिंता करने की क्या ज़रूरत है?
क्या तुम सच में इतने भोले हो, होरेस?
मैं बस सोच रहा था
कि कोई स्वीकार करने को तैयार क्यों नहीं है कि ग़लतियाँ हुई थीं।
क्या मैं तुमसे कुछ पूछ सकता हूँ, होरेस? -ज़रूर।
अगर तुम्हें चयन करना पड़े, एक मरीज़ को सुकून देने,
शायद उसकी मौत जल्दी लाने में,
या मरीज़ों को अकेले छोड़ देने में जिससे वह धीरे-धीरे तड़प-तड़प कर मरें,
तो तुम क्या करना पसंद करोगे?
पर मुझे नहीं लगता हमारे सामने यही दो विकल्प थे।
तुम मरीज़ों को मारे बिना भी उन्हें सुकून दे सकते हो।
और किसी को उन्हें अकेला छोड़ने की ज़रूरत नहीं थी।
बात तो यह है कि जब डॉक्टरों को ऐसी असहनीय स्थिति में डाला जाता है
जहाँ उन्हें चुनना पड़े कि किसका ध्यान रखना चाहिए और किसका नहींं,
तो कोई सही जवाब नहीं होते, होरेस।
केवल भयंकर विकल्प होते हैं।
ऐसा नहीं हुआ था।
ऐसा नहीं था? जाँच-सूची कहाँ थी? आपातकालीन क्रमाचार कहाँ थे?
क्या किसी ने कभी वे मानदंड निर्धारित किए थे जिसके तहत हमें काम करना था?
युइंग, मैं बस चाहता हूँ कि हम सब एक-साथ बैठ कर
समझने की कोशिश करें कि क्या ग़लत हुआ ताकि उससे भविष्य के लिए सबक़ सीख पाएँ।
मैं अपने लिए थोड़ा चिकन लेने जा रहा हूँ।
हाँ, मैं भी लाता हूँ।
तूफ़ान कैटरीना के बाद,
सुपरडोम पूरे देश के लिए असफलता का प्रतीक बन गया।
अब, यह आशा और पुनःप्रगति का पर्याय है।
इस समय जोर-शोर से इसकी मरम्मत की जा रही है,
और जो टूट गया था, उसे दोबारा बनाने के लिए मज़दूर सप्ताह के सातों दिन, दिन-रात काम कर रहे हैं।
तूफ़ान कैटरीना के 12 महीने बाद
14 अगस्त, 2006
हमें जाँच बंद करने के लिए कहा गया है।
क्या? मज़ाक कर रहे हो क्या?
मोरालेस ने ऐडी जॉर्डन की ओर से अटॉर्नी जनरल को पत्र लिखा है
कि अब उन्हें हमारी ज़रूरत नहीं है,
कि अब हमारे काम जारी रखने से कोई फ़ायदा नहीं होगा।
"फ़ायदा नहीं होगा?"
हमारे पास सबूत के तौर पर 50,000 पन्नों के दस्तावेज़ हैं।
उन्होंने इसका सार माँगा है।
पचास हज़ार पन्नों के काम का सार।
अच्छा, तो हम क्या जवाब देंगे?
मेरे विचार में हम उसके लिए एक सार लिख देते हैं...
और फिर ये 50,000 पन्ने उसके सिर पर मारते हैं।
लानत है।
जब हमने कैरी ऐवरेट से बात की थी,
पहली चीज़ जो उन्होंने साफ़ बताई, वह यह थी कि उनके पति, ऐमेट,
मरने वाले नहीं थे जब न्यू ओर्लियन्स में तूफ़ान कैटरीना आया।
श्रीमती ऐवरेट, क्या आपके पति मौत के क़रीब थे
जब यह तूफ़ान आया? -नहीं।
क्या आपको लगता है वे उन्हें निकालना नहीं चाहते थे?
साफ़ बात करते हैं। आप सातवीं मंज़िल पर हैं।
एक आदमी है, लकवाग्रस्त, लगभग 172 किलो वज़न का। क्या आप वाक़ई उस आदमी को उठाकर सात मंज़िल की
सीढ़ियाँ उतारने की कोशिश में ख़ुद चोट खाने का ख़तरा मोल लेना चाहेंगे?
क्या आपको लगता है कि उनके आकार के कारण शायद उनकी हत्या कर दी गई?
हाँ, मुझे यही यक़ीन है।
तूफ़ान के कारण... -यह तो अच्छा है।
टेनेट और मैमोरियल के विरुद्ध किए गए मुकदमों की भी मशहूरी हो रही है।
अब तक किस-किस ने मुकदमा किया है?
जितना मुझे पता है, ऐमेट ऐवरेट, ऐलिस हट्ज़्लर,
रोज़ सैवुआ और हॉलिस आल्फ़र्ड के परिवारों ने। -आप मानती हैं यह हत्या थी?
हाँ, मुझे लगता है यह हत्या थी।
न्यू ओर्लियन्स से समाचार...
परिवारों के सदस्य इंटरव्यू दे रहे हैं और मुकदमे दायर कर रहे हैं।
यह हमारे लिए अच्छी धारणा नहीं बना रहा।
जो वे कह रहे हैं, वह सच नहीं है।
हाँ, मैं जानता हूँ, पर परिवारों के सदस्य होने के नाते यह भावनात्मक तौर पर प्रभावशाली है।
हमें इसका प्रतिकार करने का कोई तरीका ढूँढना होगा।
जैसे क्या?
मैं चाहता हूँ तुम "60 मिनट्स" पर जाओ।
उन्होंने दिलचस्पी दिखाई है।
इससे तुम्हें अपनी कहानी अपने शब्दों में सुनाने का अवसर मिलेगा।
"60 मिनट्स"?
मैं जानता हूँ तुममें यह करने की हिम्मत है।
वे लोग मुझे बरबाद कर सकते हैं।
या यह एक तरीका हो सकता है जिससे सारी दुनिया तुम्हें उस नज़र से देखे जिससे मैं तुम्हें देखता हूँ।
इस बारे में सोचकर देखना।
अगर मैंने उनसे बात की, तो वे मेरे शब्दों को तोड़-मरोड़ सकते हैं।
तुम बेक़सूर हो, ऐना।
उन्हें जानना होगा तुम कैसी हो।
उन्हें तुम्हें जानना होगा।
कि तुम लोगों की दिल से परवाह करने वाली एक व्यक्ति हो जिसने कुछ ग़लत नहीं किया।
ठीक है।
इन गरमियों में, लुइज़ियाना के अटॉर्नी जनरल ने हमारे शहर को चौंका दिया
जब उन्होंने यह आरोप लगाया कि मैमोरियल के चार मृत मरीज़ों की मौत
किसी बीमारी या भयंकर हालातों के कारण भी नहीं हुई थी।
आज रात, पहली बार, हम आरोपी के मुँह से उसकी कहानी सुनेंगे।
मेरे लिए इस बात पर यक़ीन करना बहुत मुश्किल है कि मैं सच में यहाँ बैठ कर
नैशनल टीवी पर आपके साथ यह बातचीत कर रही हूँ।
और मैं सबको बताना चाहती हूँ कि मैं हत्यारिन नहीं हूँ।
आप एक अति सम्मानित डॉक्टर से क़ानून की नज़रों में,
एक अपराधी बन गईं। इसका आप पर क्या असर हुआ?
इससे मेरा दिल टुकड़े-टुकड़े हो गया
क्योंकि मेरी पूरी ज़िंदगी, मैंने लोगों का अच्छा करने की कोशिश की है।
और मेरी पूरी वयस्क ज़िंदगी... -यह काफ़ी प्रभावशाली है।
मैंने जी-जान लगाकर... -हाँ।
...अपने मरीज़ों की सेवा की है।
क्या लोग मर रहे थे?
हाँ, लोग मर रहे थे।
अपनी बीमारियों के कारण या हालातों के कारण?
आपको समझना होगा कि अस्पताल में कई बहुत बीमार लोग थे।
वहाँ बेहद गरमी थी
और हमारे पास उन सारे उपकरणों की कमी थी जो हम आमतौर पर इस्तेमाल करते हैं।
तो लोग उन भयंकर हालातों के कारण मर रहे थे
क्योंकि उनमें वह सब सहन करने की ताक़त नहीं थी।
हे भगवान। -लाशों का ढेर लग रहा था।
पूजा घर मुर्दा घर बन गया था।
फिर गोलियों की आवाज़ें आने लगीं। लोग डरने लगे कि कहीं लुटेरे अंदर न आ जाएँ।
क्या आपको किसी भी समय ऐसा लगा कि अब आप यह सब नहीं कर सकतीं?
क्योंकि आप मुझे नहीं जानते, आपको नहीं पता मैं कितनी मज़बूत हूँ।
मेरे विचार में किसी ने आशा नहीं छोड़ी थी।
मैं आपको बता सकती हूँ कि मैंने आशा नहीं छोड़ी थी क्योंकि,
एक कैंसर विशेषज्ञ होने के नाते, मैं अपने मरीज़ों को आशा देती हूँ।
मैं ही आशा हूँ।
इन्होंने यह भी कहा कि यह किसी भी तरह की दया मृत्यु दे ही नहीं सकतीं।
मैं दया मृत्यु में यक़ीन नहीं रखती।
मुझे नहीं लगता यह फ़ैसला लेने का किसी को भी हक़ है कि कब किसी मरीज़ की मृत्यु हो।
पर मैं जिसमें यक़ीन रखती हूँ, वह है सुकून के साथ देखभाल।
और उसका मतलब है कि हम सुनिश्चित करते हैं उन्हें किसी तरह का दर्द न सहना पड़े।
मेरा काम है, जैसा कि मैंने कहा, उनके दर्द में उनकी मदद करना।
जहाँ तक डॉ. पो और उन नर्सों की बात है,
उनके सामने है, पूरी उम्र जेल में काटने की
और फिर कभी चिकित्सीय कार्य न कर पाने की संभावना।
यही चीज़ है
जो सच में मेरे लिए सबसे ज़्यादा दर्दनाक है।
मैं बहुत समर्पित हूँ और मुझे अपने काम से प्यार है।
मतलब, सच में बहुत प्यार है। मेरी ज़िंदगी की सबसे अच्छी चीज़ ही यही है।
और यह चीज़ कि शायद
मैं वह काम करना जारी नहीं रख पाऊँगी जिससे मुझे सबसे ज़्यादा प्यार है,
जिससे मुझे पता है मैं लोगों का भला कर सकती हूँ,
मेरे लिए बहुत, बहुत ज़्यादा दर्दनाक है।
अच्छा, पता है क्या? सभी अंतिम पैथॉलोजी रिपोर्ट आ गई हैं।
रुको। क्या मैं पहले एक कप कॉफ़ी पी सकता हूँ?
बिल्कुल नहीं। -ठीक है।
बैडन और वेट ने उसकी लिखित तौर पर पुष्टि की है,
जो उन्होंने मिनयार्ड के कार्यालय में कहा था।
बैडन की रिपोर्ट में: "लाइफ़केयर की नौ मौतें दवाइयों की विषाक्तता के कारण हुई हैं।"
और वेट, उसने 20 मौतों की जाँच की
और उसका निर्णय है कि वे सब दवाइयों की विषाक्तता के कारण हुईं।
साथ ही, हमें डॉ. फ़्रैंक ब्रेशिया से और रिपोर्टें मिली हैं।
"नौ केसों में हत्या।"
और फिर डॉ. जेम्स यंग,
जो फ़ॉरेन्सिक विज्ञान की अमरीकी अकादमी के अध्यक्ष हैं।
"ये सभी मरीज़ पिछले कुछ दिनों के मुश्किल हालातों के बावजूद जीवित थे
और एक ही मंज़िल के हर मरीज़ की
एक साढ़े तीन घंटे की अवधि के दौरान दवाइयों की विषाक्तता से मौत होना संयोग से कहीं ज़्यादा है।"
इस सबूत को काटा नहीं जा सकता।
ऐसा नहीं है। ऐसा कोई सबूत नहीं होता जिसे काटा न जा सके।
वे लाशों की हालत पर सवाल उठाएँगे
और दवाइयों की घातकता के बारे में फ़ॉती के दावों पर...
पर हमारे पास चार सर्वोच्च चिकित्सा विशेषज्ञ हैं जो दावा कर रहे हैं कि ये हत्याएँ थीं।
हाँ।
तुम्हारे लिए क्या पर्याप्त होगा, बुच?
यह मेरे बारे में नहीं है।
क्या? क्या मुझे लगता है इन लोगों की हत्या हुई थी?
हाँ, बिल्कुल, मुझे लगता है हुई थी।
पर मैं तुम्हें यह बताने की कोशिश कर रहा हूँ
कि यहाँ अकेले सबूतों से काम नहीं बनेगा।
क्यों? क्योंकि पो "60 मिनट्स" में आ गई?
हाँ, और उसने बहुत अच्छा किया।
एक टीवी का कार्यक्रम यह तय नहीं करेगा। -तुम्हें लगता है उससे फ़र्क नहीं पड़ता?
हाँ। -ठीक है।
इस शहर के लोग जानना चाहेंगे,
"ऐना पो जैसी एक बहादुर डॉक्टर जेल क्यों जाए?
इतना कुछ जो ग़लत हुआ, उस सब का दोष अकेली ऐना पो पर क्यों आए?"
तुम्हें पता है कौन गिरफ़्तार नहीं हुआ?
किसी भी निगम का कोई भी अधिकारी।
टेनेट से या लाइफ़केयर से कोई गिरफ़्तार नहीं हुआ।
और सारे सरकारी अधिकारियों का क्या?
गवर्नर ब्लॉन्को को गिरफ़्तार क्यों नहीं किया गया? या मेयर नेगिन को?
नेता तो वे लोग थे। वे लोग साले प्रभारी थे!
हमें इस सोच को हराना होगा।
देखो, मुझे माफ़... मैं बस...
मैं बस असल स्थिति के हिसाब से चलना चाहता हूँ
ताकि हम समझ सकें कि यह कैसे कर सकते हैं।
हाँ, तो तुम क्या करना चाहते हो?
चलो यह सारे फ़ॉरेन्सिक सबूत मोरालेस को भेज देते हैं
और उन्हें उपहार की तरह सजा देते हैं।
करती हूँ।
बधाई हो, ऐना। तुमने बहुत अच्छा किया। इससे बेहतर तो हो ही नहीं सकता था।
आशा है तुम सही हो। -मुझे पता है मैं हूँ।
मैंने कई मेडिकल समूहों से संपर्क किया है।
लोगों के समर्थन के संदेशों का ताँता लगा हुआ है।
अच्छा, यह सुनो।
मुझे अभी लुइज़ियाना राज्य चिकित्सा संस्था से यह मिला।
"लुइज़ियाना राज्य चिकित्सा संस्था आश्वस्त है कि इतने चुनौतीपूर्ण और भयंकर हालातों में
डॉ. पो ने बहुत हिम्मत से काम किया
और अपने मरीज़ों की भलाई को ध्यान में रखते हुए ही सब निर्णय लिए।"
सारा चिकित्सीय समुदाय तुम्हारे समर्थन में खड़ा हो रहा है।
यह सुनकर बहुत तसल्ली मिली।
मुझे अभी पैरिश के कॉरोनर, फ़्रैंक मिनयार्ड, का फ़ोन आया था।
उसने इंटरव्यू देखा। वह तुमसे मिलना चाहता है।
मैं उससे क्यों मिलूँ?
यह अच्छी चीज़ है। मुझ पर भरोसा रखो।
पवित्र बाइबल
मैं हैरान हूँ कि हम पहले कभी नहीं मिले।
मैं तुम्हारे पिताजी को अच्छी तरह जानता था। बल्कि, तुम्हारे घर तो मैं काफ़ी आता था।
दरअसल, मैं 11 बच्चों में से एक थी।
तो, शायद कभी आपके आसापास भागती होऊँगी या कभी आप पर उल्टी वगैरह की हो या और कुछ।
हो सकता है ऐसा हुआ हो।
तुम्हारे पिता बहुत अच्छे आदमी थे।
और बहुत अच्छे डॉक्टर थे। -हाँ।
फ़्रैंक मिनयार्ड, ऐम. डी. कॉरोनर
और वह मेहरबानी करके मेरे पास मरीज़ भी भेजते थे
जब मैं अपनी ओबी-जीवाइएन की प्रैक्टिस शुरू कर रहा था।
उन्हीं के कारण आज मैं एक डॉक्टर हूँ।
तो, तुम ख़ुद को कैसे संभाल रही हो?
सच कहूँ तो यह आसान नहीं है।
मुझे यक़ीन है नहीं होगा।
मुझे कुछ अंदाज़ा है तुम लोगों को क्या कुछ झेलना पड़ा।
तूफ़ान के दौरान, शहर के केंद्र में बने अपने कार्यालय पहुँचने के लिए
मुझे पानी में चलकर, तैरकर और फिर किसी नाव में बैठकर जाना पड़ता था।
अरे, बाप रे।
मैं चार दिन तक वहाँ फँसा रहा था।
खाना और पानी कितना अमूल्य लगता था? -हाँ।
रात को, गोलियों की आवाज़ों के कारण मैं सो नहीं पाता था।
हमने भी वह सुनी थीं।
जो लोग उस समय यहाँ नहीं थे, वे नहीं समझ सकते।
हाँ, वे नहीं समझ सकते। -हाँ।
मेरा काम, मेरी नज़र में, केवल लाशों की जाँच करना नहीं है। यह तो कोई भी कर सकता है।
मैं तो यह समझने की कोशिश करता हूँ कि जो हुआ वह क्यों हुआ।
मैं किसी भी घटना में शामिल लोगों को समझने की, हो सके तो उनसे आमने-सामने मिलने की कोशिश करता हूँ।
यह बहुत बुरा हो रहा है आजकल, हमारे शहर के बारे में जो राय बनाई जा रही है।
मैं आपसे पूरी तरह सहमत हूँ।
मैं कैटरीना के कारण 650 लाशों से निबट चुका हूँ।
साढ़े छः सौ। और यह अभी केवल न्यू ओर्लियन्स में है।
यह समझ पाना संभव ही नहीं है।
मैं भगवान का शुक्रिया करता हूँ कि मैं उस अस्पताल में नहीं था,
कि वे सब निर्णय लेने की ज़िम्मेदारी मेरी नहीं थी।
तुमने जो इतना काम किया, उसके लिए भगवान तुम्हारा भला करे।
धन्यवाद। धन्यवाद।
यह था ग्रीन डे, यहाँ डब्ल्यूवीएक्सटी बेटन रूज पर,
बढ़िया रॉक संगीत के लिए सही जगह।
और अब, स्थानीय मुख्य समाचार।
न्यू ओर्लियन्स के कॉरोनर, फ़्रैंक मिनयार्ड ने आज सुबह एक वक्तव्य जारी किया
जिसमें उन्होंने कहा कि पिछले साल तूफ़ान के बाद
मैमोरियल चिकित्सा केन्द्र में मिली 45 लाशों के मामले में
उन्हें हत्या का कोई सबूत नहीं मिला है...
हैलो?
तुमने सुना मिनयार्ड ने अभी क्या घोषणा की है?
हाँ, मैंने अभी-अभी सुना।
वह कैसे कह सकता है कि कोई सबूत नहीं है?
मैंने तुमसे कहा था कि वह अपनी ख़ुद की राय बनाएगा।
यह एकदम बकवास है! -अरे, तुम हो कहाँ?
मैं न्यू ओर्लियन्स जा रही हूँ।
नहीं... वर्जीनिया, नहीं, नहीं...
लानत है!
माफ़ कीजिए! अरे! आप वहाँ नहीं जा सकतीं।
हत्या का कोई सबूत नहीं
तुमने यह कैसे किया? तुमने यह कैसे कहा?
इस समय डॉ. पो को इतना समर्थन मिल रहा है।
हत्या की सार्वजनिक घोषणा बहुत ज़्यादा समस्याएँ खड़ी कर देगी।
यह हमारे शहर के लिए बहुत बुरा होगा।
तब शहर के लिए कैसा होगा जब लोगों को पता चलेगा कि तुमने सच्चाई छिपाई है?
मुझे एक बात बताओ, मिस राइडर।
अगली बार जब कोई तूफ़ान आएगा, तब क्या होगा? या उससे अगली बार?
क्योंकि निश्चित तौर पर ऐसे समय तो आएँगे।
क्या होगा जब हमारे अस्पतालों में काम करने के लिए हमें कोई स्वास्थ्य कर्मी नहीं मिलेंगे?
कोई डॉक्टर नहीं होंगे। कोई नर्सें नहीं होंगी।
क्योंकि वे डरेंगे कि अगर किसी आपातकालीन स्थिति में उनसे कुछ ग़लत हो गया,
तो उनके साथ अपराधियों जैसा सुलूक होगा।
तब हमारे शहर का क्या होगा?
तुम्हारा मतलब है कि डॉक्टर इस शहर के लोगों को धमकाएँगे?
कि वे अपना काम छोड़ देंगे?
वैसे भी, यह तुम्हारा काम नहीं है।
मैं सम्मानपूर्वक असहमति जताना चाहूँगा।
पिछले 31 साल से, मेरा पूरा काम रहा है, वह करना जो इस शहर के लिए सबसे अच्छा है।
नहीं, तुम्हारा काम, तुम्हारा वास्तविक काम है,
वैज्ञानिक तथ्यों के, सबूतों के आधार पर निर्णय लेना।
तो तुम बस अपना काम करो।
वह करो जो तुम्हें करना चाहिए।
दूर से, यह किसी भी अन्य अमरीकी शहर जैसा लगता है,
पर अब न्यू ओर्लियन्स जाएँ तो पता चलता है इसके साथ किस हद तक धोखा हुआ है।
राष्ट्रपति ने इतिहास के सबसे बड़े पुनःनिर्माण का वादा किया था
पर सबसे ग़रीब इलाकों में जाकर देखिए,
किसी तरह की सरकारी मदद का नामो-निशान नहीं है।
नाइन्थ वॉर्ड, इस शहर के अन्य ग़रीब, मुख्य तौर पर अश्वेत इलाकों की तरह,
इसे भी सड़ने के लिए छोड़ दिया गया है।
और सबसे ज़्यादा मर्मभेदी बात तो यह है
कि भविष्य के बारे में पूछने के लिए यहाँ लोग ही बहुत कम बचे हैं।
निचले नाइन्थ वॉर्ड ने क़रीब 10,000 निवासी खो दिए
और उसकी पहले की जनसंख्या में से केवल सात प्रतिशत लोग बचे हैं।
यह बहुत ग़लत हो रहा है। मुझे यह अन्याय लगता है।
पता नहीं मैं कब तक यह कर पाऊँगी। शायद मुझे अपना सामान बाँधकर यहाँ से जाना पड़े।
वाह। देखो ज़रा, आज तुम पहली ड्रिंक ख़रीद रही हो। क्या...
मुझसे मिलने के लिए धन्यवाद।
अरे, तुम ठीक हो?
बुच...
मैं अब यह और नहीं कर सकती।
मैं समझती हूँ कि यहाँ राजनीति हो रही है। मैं मूर्ख नहीं हूँ।
पर मुझे यह समझ नहीं आता कि लोग तथ्यों को ऐसे नज़रअंदाज़ कैसे कर सकते हैं।
और मैं बस... मैं अब यह सब सहन नहीं कर सकती।
देखो, मैं कुछ ज़्यादा ही बोल गया। हमारा केस बहुत मज़बूत है।
नहीं। तुम बिल्कुल सही थे।
यहाँ तथ्यों से बढ़कर भी बहुत कुछ हो रहा है
और मुझे अब यह सब समझ जाना चाहिए।
मुझे तुम्हारी बात सुननी चाहिए थी पर...
अब जब समझ गई हूँ यह मामला किस दिशा में जा रहा है, अपना दिमाग़ी संतुलन
बनाए रखने के लिए, मुझे अलग हटना होगा। -नहीं।
नहीं, मैं तुम जैसी नहीं हूँ।
मैं बस...
मैं ये सब चीज़ें दिल पर लेना नहीं छोड़ सकती।
और मेरा कलेजा छलनी हो रहा है।
मुझे तुम्हारे साथ काम करके बहुत अच्छा लगा, बुच।
पर अब मेरी बस हो गई है।
क्या मैं इस पर तुमसे बहस कर सकता हूँ? -कृपया मत करो।
यह वैसे ही बहुत मुश्किल है।
हमारी टीम बहुत अच्छी थी।
तूफ़ान कैटरीना के 18 महीने बाद
20 फरवरी, 2007
कॉरोनर फ़्रैंक मिनयार्ड
सर, वे आपके लिए लगभग तैयार हैं।
धन्यवाद।
आज यहाँ आने के लिए आप सब का धन्यवाद।
मैं अपने पिछले वक्तव्य को स्पष्ट करना चाहता हूँ।
जब मैंने कहा था कि मैमोरियल अस्पताल की जाँच में
अब तक मैंने हत्या का सबूत नहीं देखा है,
तो मेरा मतलब यह नहीं था
कि मैमोरियल के मरीज़ों की मौत हत्या से नहीं हुई।
यह निश्चित होना अभी बाकी है। इसके बारे में अभी और जाँच होगी
और विशेष ग्रैंड जूरी के सामने इसी विषय पर मैं एक प्रेज़ेन्टेशन भी दूँगा।
धन्यवाद।
लाइव: कॉरोनर मिनयार्ड की प्रेस कॉन्फ़्रेंस
यह पहले एक चीज़ और फिर बाद में उससे बिल्कुल उल्टी चीज़ कैसे कह सकता है?
मुझे नहीं पता।
...अब कह रहे हैं उन्होंने हत्या को नामुमकिन क़रार नहीं दिया है।
मैं जाकर कुछ काम करती हूँ।
जान, तुम्हें शायद कुछ दिन थोड़ा आराम करना चाहिए।
क्या करूँगी मैं? खाली बैठे-बैठे किसी ऐसे नतीजे की चिंता करूँ जिस पर मेरा कोई बस नहीं है?
नहीं, पर क्यों न ऐसा करें? क्यों न हम कहीं घूम कर आएँ, हँ?
चलो भी। बस हम दोनों। हम बस फ़्लोरिडा जा सकते हैं।
जहाँ समुद्र तट पर बैठ कर छुट्टी मनाते हुए की कोई मेरी तस्वीर खींच ले?
विन्स, मुझे पता है तुम मेरा भला चाहते हो पर मैं यह नहीं कर सकती।
यह... तुम मुझे जानते हो।
मुझे व्यस्त रहना होगा। तभी मेरा दिमाग़ शांत रहेगा।
आप बैठ सकते हैं।
सुप्रभात। -सुप्रभात। सुप्रभात।
देवियों और सज्जनों, आप सब को
ओर्लियन्स पैरिश की विशेष ग्रैंड जूरी के सदस्यों के तौर पर चुना गया है।
अब, आप सब सबूतों के बारे में सुनेंगे
और जिला अटॉर्नी का कार्यालय निर्णय लेने में
आपकी मदद करेगा।
यह मुकदमा नहीं है।
आप दोनों ओर से जोशीली बहस नहीं सुनेंगे।
उसके बजाय, जिला अटॉर्नी का कार्यालय
आपको इस केस से संबंधित वह सारी जानकारी बताएगा जो उन्होंने इकट्ठी की है।
वे और मैं निर्देश देंगे और आप अभियोग लगाएँगे जब सब तय हो जाएगा।
साथ ही, यहाँ जो भी होगा, आप वह सब गुप्त रखेंगे। आप लोग समझ गए?
जी। जी, हाँ, जज साहब।
तो फिर आपका कार्य शुरू होता है।
उनके निर्णय लेने तक हमें कुछ भी पता नहीं चलेगा।
बंद दरवाज़ों के पीछे वे क्या करते हैं, वह पूरी तरह गुप्त रहेगा। सब कुछ।
अगर मुझे सबसे बुरी यातना बनाने के लिए कहा जाए,
तो वह यह होगी।
हाँ।
अगर मुकदमा हुआ, तो उसका निर्णय चाहे कुछ भी हो, वह मुझे पूरी तरह बरबाद कर देगा, रिक।
मैं क्या करूँगी?
ठीक है, सुनो, सब लोग।
यह माया है।
यह एक 49 वर्षीय महिला है जिसे बार-बार गले का कैंसर होता है।
हमें यहाँ काफ़ी समय लग जाएगा,
तो मैं चाहती हूँ हम सब अपना ध्यान न भटकने दें।
ठीक है।
भगवान की मदद से हम इसके लिए जो संभव होगा, करेंगे।
आमीन।
डॉ. पो, आज आपने कमाल का काम किया।
हमने कुछ अच्छा काम किया। हम सब ने।
डॉक, मैं बस आपको बताना चाहती थी, मैंने आपके रक्षा कोष में मदद की है।
मोनिका। धन्यवाद।
मैं आपके जैसी महिला बनना चाहती हूँ।
और मैं आपके लिए प्रार्थना कर रही हूँ।
धन्यवाद। हाँ, मैं भी अपने लिए प्रार्थना कर रही हूँ।
तूफ़ान कैटरीना के 23 महीने बाद
24 जुलाई, 2007
जूरी के देवियों और सज्जनों, आपका वापस स्वागत है।
मानवीय नियम दैवीय नियमों के अधीन काम करते हैं।
माइकल मोरालेस, लुइज़ियाना राज्य की ओर से उपस्थित है।
ग्रैंड जूरी के सदस्य इस मामले में फ़ैसला लाए हैं, जज साहब।
ऐना पो के केस में
आपको अभियोग लगाने के दस मामलों पर विचार करने के लिए कहा गया है।
दूसरी डिग्री की हत्या का एक मामला,
और दूसरी ड्रिग्री की हत्या करने की साज़िश के नौ मामलों के बारे में।
आपका क्या निर्णय है?
इन दस मामलों में से हर एक में कहा गया है, "अभियोग नहीं लगाए जा सकते।"
क्या यह सही है?
जी, हाँ, जज साहब।
ठीक है, फिर। यह मामला और आपका कार्य ख़त्म होता है।
अब एक विवादास्पद आपराधिक केस के बारे में नई सूचना।
न्यू ओर्लियन्स में ग्रैंड जूरी उस सर्जन पर
अभियोग नहीं लगाएगी जिस पर चार गंभीर रूप से बीमार अस्पताल के मरीज़ों को मारने का आरोप है।
ग्रैंड जूरी ने निर्णय लिया है कि उस पर कोई आपराधिक आरोप नहीं लगाए जाएँगे।
ऐना।
उन्होंने तुम पर अभियोग नहीं लगाए।
किसी आरोप पर नहीं। -हे भगवान।
हे भगवान। प्रभु, आपका धन्यवाद। -क्या? क्या? कुछ नहीं?
हे प्रभु, आपका धन्यवाद है।
कुछ नहीं?
हाँ।
जिला अटॉर्नी जॉर्डन।
ग्रैंड जूरी के निर्णय के बारे में आपका क्या विचार है?
मैं ग्रैंड जूरी से सहमत हूँ। धन्यवाद।
श्री मोरालेस, आप क्या कहना चाहेंगे?
कृपया एक-एक प्रति लीजिए।
आप देखेंगे कि देश भर के फ़ॉरेन्सिक विशेषज्ञों का
निष्कर्ष है कि मैमोरियल चिकित्सा केन्द्र में होने वाली मौतें
हत्याएँ थीं।
अगर यह बात है, सर, तो ग्रैंड जूरी ने अभियोग क्यों नहीं लगाए।
क्योंकि उनकी किसी फ़ॉरेन्सिक विशेषज्ञ से आमने-सामने बात नहीं हुई।
क्यों नहीं हुई? -यह तो आपको जिला अटॉर्नी से पूछना पड़ेगा।
क्या आपको लगता है कि उन निर्णयों के लिए डॉ. पो की आलोचना करना सही है
जो उन्होंने उस समय के भयंकर हालातों के दौरान लिए थे?
हालात चाहे कितने भी भयंकर हों, मैं नहीं मानता
कि उनके कारण किसी व्यक्ति की जान लेना सही हो सकता है।
मानव जीवन का क्या मूल्य है?
किस तरह के हालातों में आप किसी व्यक्ति की जान लेने को सही ठहरा सकते हैं?
यह केस इसी तरह के सवाल पैदा करता है।
तो नहीं, मैं किसी भी तरह, किसी भी आकार या रूप में नहीं मानता
कि ग्रैंड जूरी का निर्णय सही था।
बुच?
तुम ठीक हो?
हाँ, मैं ठीक हूँ।
जान, मैं जानती हूँ, तुम्हें अपने केसों के बारे में बात करना पसंद नहीं है
पर... मुझे अफ़सोस है इसका नतीजा तुम्हारी इच्छा के मुताबिक नहीं आया।
वह अस्पताल, वह कोई लड़ाई का मैदान नहीं था
जहाँ गोलियाँ चल रही हों। वह तो एक आश्रय स्थल था।
उनके पास खाना था, पानी था, बचाव के लिए नावें थीं।
क्या कोई यह ख़तरा नहीं उठाना चाहेगा कि उसे उठाकर सीढ़ियों से नीचे ले जाया जाए
या, फिर, खिड़की से ही नीचे लटका दिया जाए, बजाय इसके कि कोशिश ही न की जाए?
उन्हें निकालने की कम से कम कोशिश तो करते!
अगर तुम डॉक्टर हो, तो तुम्हें यह तय करने का हक़ मिल जाता है कि कौन जियेगा और कौन मरेगा?
अगर तुम्हारी इच्छा है तुम अपने मरीज़ों को
भारी मात्रा में मॉर्फ़ीन और वर्सेड का मिश्रण दो,
तो वह तुम्हारा निर्णय है?
और तुम इस चीज़ से कैसे आँखें चुरा सकते हो
कि और लोग उसी समय लोगों को बाढ़ वाली जगहों से निकाल रहे थे
जिस समय तुम उन्हें "सुकून दे रहे थे"?
वे बेचारे लोग।
वे बेचारे लोग, उन्हें तो पता भी नहीं था कि उनके साथ क्या हो रहा था।
उनके पास ख़ुद को बचाने का कोई तरीका नहीं था।
इससे सच में बहुत तक़लीफ़ होती है, लिन। लिन, इससे सच में बहुत तक़लीफ़ होती है।
मैं जानती हूँ।
मैं यह आपको वापस देना चाहती थी।
काश, हम आपके लिए बेहतर काम कर पाते।
आपकी ग़लती नहीं थी।
डॉ. पो और वे सब ताक़तवर लोग, वे सब उसके समर्थन में खड़े हो गए।
ऐमेट। मेरा और उसका प्रेम हाई स्कूल में शुरू हुआ था।
मेरी उससे मुलाकात हुई जब मुझे जूनियर प्रॉम के लिए साथी की ज़रूरत थी।
वह मेरी एक सहेली का भाई था और मैंने उसे बरामदे में बैठे हुए देखा था।
तो मैंने अपनी सहेली से कहा,
"जाकर अपने भाई से पूछो अगर वह मुझे प्रॉम में लेकर जाएगा।"
और वह लेकर गया।
ऐमेट।
वह मुझसे कहा करता था, "लड़की, तुम मेरी पत्नी बनोगी।"
और मैं कहती थी, "तुम धरती पर आख़िरी लड़के भी होगे ना तो भी तुमसे शादी नहीं करूँगी।"
ऐसे ही चिढ़ाने के लिए।
उससे ज़्यादा प्यार करने वाला, परवाह करने वाला व्यक्ति मैंने आज तक नहीं देखा।
काश मैं उनसे मिल पाती।
हत्या के मामले में कार्रवाई करने के लिए कोई समय-सीमा का अधिनियम नहीं है।
मैंने न्याय के इंतज़ार में बहुत लंबा समय बिताया है। मैं कुछ समय और इंतज़ार कर सकती हूँ।
न्याय विभाग
अरे, यह देखो। यह कौन अचानक प्रकट हो गया।
हाँ। मैं ऐसे अचानक ही आती हूँ।
अपनी बाकी बची चीज़ें लेने के लिए आई थी।
तो सामने की यह तुम्हारी जगह अभी भी बरकरार है।
हाँ, थोड़ा आराम करने आया था।
तो, तुमने समझदारी दिखाई और अच्छे समय निकल गईं, हँ?
उससे भी यह स्वीकार करना आसान नहीं हो जाता।
मेरी भाषा के लिए माफ़ करना पर साला वहाँ हुआ क्या था?
और चीज़ों के अलावा, उन्होंने क्रिस्टी जॉनसन को भी नहीं बुलाया।
क्या?
एक हत्या के चश्मदीद गवाह को कैसे नहीं बुलाया?
और लगता है किसी
बाहरी फ़ॉरेन्सिक विशेषज्ञ ने भी गवाही नहीं दी।
वे लोग सोच क्या रहे थे?
काफ़ी गहन सवाल है।
पर विशेष ग्रैंड जूरी के रिकॉर्ड स्थायी रूप से सीलबंद हैं
तो हमें कभी पता नहीं चलेगा।
मुझे बार-बार यह लग रहा है कि हमने सिर्फ़ पो के पीछे पड़ कर ग़लती कर दी।
सारे सबूत एक ही दिशा में जा रहे थे तो हमें उनका पीछा करते हुए उसी दिशा में जाना ही था।
और हम सीधे पो के पास ही पहुँचे।
हाँ, उस एक डॉक्टर के पास जो हर तरह से आदर्श थी सिवाय उस एक बार के जब वह नहीं थी।
चलो, अब आगे बढ़ना होगा।
अच्छा लगा तुमसे मुलाकात हो गई, बुच।
मुझे भी।
अपना ध्यान रखना, वर्जीनिया।
बाय।
एक साल बाद
देवियों और सज्जनों...
स्वास्थ्य-सेवा उद्योग के लिए आपदा तत्परता का उद्घाटन
...आज शाम मेरा सौभाग्य है
कि मैं आपके सामने पेश कर रहा हूँ, हमारी मुख्य अतिथि, डॉ. ऐना पो को।
हाँ!
धन्यवाद। आप सब का बहुत-बहुत धन्यवाद।
धन्यवाद। मैं बस कुछ ही वाक्य कहूँगी।
इस कमरे में मौजूद कोई भी व्यक्ति
कभी नहीं भूलेगा जो कैटरीना के दौरान हुआ।
हम सबके पास बताने के लिए अपनी-अपनी कहानियाँ हैं।
मेरे साथ मैमोरियल अस्पताल के अंदर जो हुआ...
उसे पूरी तरह बता पाना मुश्किल है।
वहाँ की गरमी, बदबू, बिजली न होना,
मरीज़ों को निकालने की कोशिश के दौरान चारों ओर की अस्तव्यस्तता।
फिर बुधवार को मरीज़ों को निकालना बंद कर दिया गया। अचानक बंद कर दिया।
हमें नहीं पता क्यों। किसी ने हमें नहीं बताया क्यों।
फिर गुरुवार को,
हमें बताया गया कि आज सबको अस्पताल से निकलना ही होगा।
और पाँच दिन और पाँच रातें बिना सोए काटने के बाद फ़ेमा ने फ़ोन किया, कहा,
"दोपहर को हम सारी एयरबोट ले जाएँगे,
तो जिस किसी को भी आप अस्पताल से निकाल सकते हैं, उन्हें तब तक निकाल लें
क्योंकि इसके बाद वे अंदर नहीं रह सकते।"
तट रक्षक ने हैलिकॉप्टर भेजे
पर वे गुरुवार दोपहर से पहले नहीं आए।
मैं कुछ बताना चाहती हूँ जो मुझे नहीं पता था।
तट रक्षक के हैलिकॉप्टर रात को नहीं उड़ सकते।
हमें मरीज़ों को निकालने के लिए वैसी सहायता नहीं मिली जिसकी हमें ज़रूरत थी।
उसके आसपास भी नहीं।
स्थानीय, राज्य और संघीय सरकारों ने
हमारा साथ नहीं दिया और हमें बिल्कुल अकेला छोड़ दिया।
हमें बेसहारा छोड़ दिया गया था।
अब, मैं बस एक डॉक्टर हूँ।
लोगों की सेवा करने का कर्त्तव्य सुनने में आसान लगता है। बड़ा महान काम लगता है।
पर व्यावहारिक तौर पर, हमेशा ऐसा नहीं होता।
मेरा दिल जानता है कि उस अस्पताल में मौजूद हर एक व्यक्ति ने
मरीज़ों की देखभाल करने और उन्हें सुकून देने के लिए जो संभव था, वह सब किया।
किसी को अकेला नहीं छोड़ा गया। किसी की उपेक्षा नहीं की गई।
और सब लोगों के साथ सम्माननीय व्यवहार किया गया।
और हालाँकि 17 जुलाई, 2006 को जब मैं गिरफ़्तार हुई, मेरी ज़िंदगी हमेशा के लिए बदल गई,
मेरे मन में अपने हालातों को लेकर कोई कड़वाहट नहीं है
क्योंकि ईश्वर सच में अद्भुत है।
उन्होंने इस सब में मेरी मदद करने के लिए कितने लोगों को मेरे पास भेज दिया। सच में।
उन्होंने मेरे दोस्तों को भेजा...
मेरे परिवार के सदस्यों, मेरे मरीज़ों,
नर्सों, मेरे साथी डॉक्टरों को भेजा।
आप में से कितने लोग मुझे इस कमरे में बैठे हुए नज़र आ रहे हैं।
आप सब के बिना मैं आज यहाँ नहीं होती।
जो हौसला और ताक़त आपने मुझे दिए हैं,
वे सच में ईश्वर की सौगात हैं।
तो आपका प्यार और ईश्वर की महिमा,
इनके कारण ही मैं हर रोज़ सुबह अपने बिस्तर से उठ पाई।
आप लोगों के समर्थन के कारण मैं ख़ुद को दुनिया के सबसे ख़ुशकिस्मत लोगों में से
एक मानती हूँ। और इसके लिए, मैं आपका धन्यवाद करती हूँ।
हाँ!
मैं तहे-दिल से आप सबका धन्यवाद करती हूँ। धन्यवाद।
धन्यवाद।
धन्यवाद। धन्यवाद।
हैलो, ऐना। -होरेस।
मुझे तुम्हें यहाँ देखकर बहुत ख़ुशी हो रही है।
विन्स का क्या हाल है?
वह ठीक है। कहाँ है वह?
वह वहाँ डांस कर रहा है। -हाँ।
इस पिछले साल के बाद थोड़ा मज़े करने को तैयार है।
मैं तो बस कल्पना ही कर सकता हूँ।
किसी भयानक सपने की तरह था, होरेस।
वह किसी भयानक सपने की तरह था।
यह... मैं उसके बारे में बस यही कह सकती हूँ।
ऐना, फ़ेमा ने एयरबोट नहीं हटाई थीं।
एयरबोट स्वयंसेवक चला रहे थे।
और वे हमें बताने के लिए फ़ोन नहीं कर सकते थे क्योंकि हमारे फ़ोन काम नहीं कर रहे थे।
और तुम्हें पता है कि तट रक्षक के हैलिकॉप्टर रात को उड़ानें भर रहे थे।
वे अंधेरे में देखने वाले चश्मे इस्तेमाल कर रहे थे।
वे पूरा समय बचाव-कार्य करते रहे थे।
ऐसा नहीं था कि तट रक्षक ने मरीज़ों को बचाने की कोशिश नहीं की।
होरेस। वे रात को हैलिकॉप्टर नहीं उड़ा रहे थे।
विन्स से पूछो। वह एक पायलट है।
ऐना, मैं भी मैमोरियल में था।
ज़रूरी नहीं कि तुम्हें जिस तरीके से चीज़ें याद हैं, वही सच हैं।
लानत है।
मेरी शुभकामनाएँ।
मैमोरियल चिकित्सा केन्द्र टेनेट लुइज़ियाना स्वास्थ्यप्रणाली
मैमोरियल
डॉ. ऐना पो आज भी बृहत् न्यू ओर्लियन्स क्षेत्र में
डॉक्टर का काम कर रही हैं।
डॉ. पो और उनके वकील ने तीन विधेयक लिखने में मदद की
जो आपदाओं के दौरान चिकित्सा कर्मियों की ज़्यादातर
कानूनी कार्यवाही से रक्षा करते हैं।
वे निर्विरोध पास हो गए।
ऐवरेट परिवार समेत तीन परिवारों द्वारा डॉ. पो और अन्य लोगों पर
किए गए दीवानी मुकदमे समझौता करके निपटा दिए गए।
ये सभी परिवार समझौते की शर्तें
गुप्त रखने के लिए सहमत हो गए।
तूफ़ान कैटरीना के बाद होने वाली घटनाओं के लिए
मैमोरियल में से किसी पर भी कभी अभियोग नहीं लगाए गए।
सन् 2006 में, थलसेना के इंजीनियरों की पलटन ने स्वीकार किया
कि डिज़ाइन और निर्माण की ग़लतियों के कारण ही
कैटरीना के बाद ज़्यादातर बाढ़ें आईं थीं।
सन् 2018 में थलसेना के इंजीनियरों की पलटन ने 14 बिलियन डॉलर की लागत से
न्यू ओर्लियन्स के चारों ओर तटबंध और बाढ़ें रोकने की दीवारें
बनाने का काम ख़त्म किया।
समुद्र के बढ़ते स्तर और ढीली मिट्टी की वजह से
इस सारी प्रणाली के नवीनीकरण की आवश्यकता बहुत जल्द, शायद सन् 2023 में ही पड़ सकती है।
आपातकाल के समय चिकित्सा सेवाओं की प्राथमिकता कैसे तय की जाए,
इस मसले को अभी तक सुलझाया नहीं जा सका है।
यह समर्पित है उन सभी को जिन्होंने तूफ़ान कैटरीना
और उसके बाद की घटनाओं में भुगता और अपनों को खोया।
और साथ ही न्यू ओर्लियन्स की संयम और धैर्य की भावना को भी।
उप-शीर्षक अनुवादक: मृणाल